འདི་ག་ལྟེ་གནས་ཁང་གིས་རྒྱལ་སྤྱིའི་སྤྱི་ཚོགས་ཁྱོན་ཡོངས་ལ།སྤྱིར་འགྲོ་བ་མིའི་ཐོབ་ཐང་རྡོག་རོལ་གཏོང་བ་དང་ཡང་སྒོས་བོད་ནང་རྡོག་རོལ་གཏོང་བའི་གནས་སྟངས་ལ་རྒྱ་ནག་སྲིད་གཞུང་གིས་འགན་འཁུར་དགོས་པ་བྱ་དགོས་ལ།རྒྱ་ནག་གཞུང་དང་མཉམ་ལས་གནང་སྐབས་འགྲོ་བ་མིའི་ཐོབ་ཐང་གི་རྩ་དོན་གཙུག་ཏུ་འཛིན་དགོས་པའི་འབོད་སྐུལ་ཞུ་བཞིན་ཡོད།དེང་སྐབས་བོད་གཅིག་པུའི་གནད་དོན་མིན་པར་དབང་ཆ་གཅིག་གཅོད་རིང་ལུགས་པ་རྒྱ་ནག་སྲིད་གཞུང་གིས་འཛམ་གླིང་སྤྱིའི་རང་དབང་དང་།མང་གཙོ།འགྲོ་བ་མིའི་ཐོབ་ཐང་བཅས་ཉེན་ཁའི་གནས་སུ་སྐྱེལ་གྱི་ཡོད།རྒྱལ་སྤྱིའི་སྤྱི་ཚོགས་ངོས་ནས་རིན་ཐང་ལྟ་ཚུལ་འདི་དག་ལ་རྒྱབ་སྐྱོར་དང་།ཁྱད་པར་དུ་ཡུན་རིང་བཙན་གནོན་གྱི་སྡུག་བསྔལ་མྱངས་ཤིང་འཚེ་མེད་ཞི་བའི་སྒོ་ནས་ཆབ་སྲིད་ཀྱི་བདག་དབང་སླར་གསོ་དང་།མི་རིགས་དང་རིག་གཞུང་གི་ངོ་བོ་སྲུང་སྐྱོབ་ཡོང་ཐབས་བྱེད་པའི་བོད་མི་ཚོ་ལྟ་བུ་ལ་རྒྱབ་སྐྱོར་གནང་དགོས་ཀྱི་འདུག